./data/phi0914/phi00121/phi0914.phi00121.perseus-lat1.xml
Titus Livius (Livy)
itaque armis repente arreptis in eum ipsum agrum impetu facto tantum       terroris ac tumultus fecerunt ut non agrestis modo multitudo sed ipsi triumviri       Romani, qui ad agrum venerant adsignandum, diffisi  Placentiae       moenibus Mutinam confugerint, C   Lutatius C  Servilius  M  Annius  Lutati nomen haud dubium est; pro Annio Servilioque M'  Acilium            et C  Herennium habent quidam annales, alii P  Cornelium Asinam et C        Papirium Masonem  id quoque dubium est, legati ad expostulandum missi ad Boios violati       sint,  an in triumviros agrum metantes impetus sit factus  mutinae cum obsiderentur et gens ad oppugnandarum urbium artes rudis,       pigerrima eadem ad militaria opera, segnis intactis adsideret muris, simulari       coeptum de pace agi,  evocatique ab Gallorum       principibus legati ad conloquium, non contra ius modo gentium sed violata etiam       quae data in id tempus erat fide, comprehenduntur, negantibus Gallis nisi       obsides sibi redderentur eos dimissuros  cum haec de legatis nuntiata essent et Mutina praesidiumque in       periculo esset, L  Manlius praetor ira accensus effusum agmen ad Mutinam ducit            silvae tunc circa viam erant plerisque incultis  ibi       inexplorato profectus in insidias praecipitatur  multaque cum caede suorum aegre in apertos campos emersit  ibi castra  communita, et quia Gallis ad temptanda ea       defuit spes,  refecti sunt militum animi, quamquam ad quingentos  cecidisse satis constabat  iter deinde de integro coeptum nec, dum per patentia  loca ducebatur agmen, apparuit  hostis;  ubi rursus silvae intratae,       tum postremos adorti cum magna trepidatione ac pavore omnium septingentos       milites occiderunt, sex signa ademere  finis et Gallis territandi et pavendi fuit Romanis ut e saltu  invio atque impedito evasere            inde apertis locis facile tutantes agmen Romani Tannetum, vicum       propinquum Pado, contendere  ibi se munimento ad tempus commeatibusque fluminis et Brixianorum       etiam Gallorum auxilio adversus crescentem in dies multitudinem hostium       tutabantur